b'\n_START_ARTICLE_\nPeko Dap\xc4\x8devi\xc4\x87\n_START_SECTION_\n\xc5\xbdivljenje\n_START_PARAGRAPH_\nRezervni generalpolkovnik JLA Dap\xc4\x8devi\xc4\x87 se je pridru\xc5\xbeil mednarodnim brigadam med \xc5\xa1pansko dr\xc5\xbeavljansko vojno. Po koncu vojne je bil interniran v Franciji._NEWLINE_Ob pri\xc4\x8detku druge svetovne vojne v Jugoslaviji je pobegnil v \xc4\x8crno goro, kjer je bil med organizatorji NOB. Med vojno je poveljeval Lov\xc4\x87enskega odredu, glavnemu \xc5\xa1tabu NOPO za \xc4\x8crno goro in Boko, 4. proletarski brigadi, 2. proletarski diviziji (ki se je proslavila predvsem z boji na Neretvi, Drini in Sutjeski), 1. proletarskemu korpusu v operacijah za kon\xc4\x8dno osvoboditev Srbije in 1. armadi na Sremski fronti, ki je po preboju fronte nadaljevala boje v Slavoniji, Hrva\xc5\xa1ki in Sloveniji._NEWLINE_Po koncu vojne je bil komandant armade, generalni in\xc5\xa1pektor, namestnik na\xc4\x8delnika in na\xc4\x8delnik General\xc5\xa1taba Jugoslovanske ljudske armade._NEWLINE_Po koncu vojne je deloval kot veleposlanik v Gr\xc4\x8diji, \xc4\x8dlan Zveznega izvr\xc5\xa1nega sveta in pisatelj ve\xc4\x8d strokovnih del. Voja\xc5\xa1ko kariero je kon\xc4\x8dal kot rezervni generalpolkovnik._NEWLINE_Je prejemnik odlikovanja Narodni heroj in \xc5\xa1tevilnih drugih visokih doma\xc4\x8dih in tujih odlikovanj.'